जगन्नाथ पुरी में दर्शन किया, आज मुख्यमंत्री नवीन पटनायक से मुलाकात करेंगी
Mamata Banerjee and Navin Patnayak; Bengal CM meet Odisha Chief Minister; Third Front for Loksabha Electiona 2024, ममता बनर्जी धवार को मुख्यमंत्री नवीन पटनायक से मिलेंगी। इससे पहले ममता जगन्नाथ पुरी जाएंगी। वे वहां पूजा अर्चना करेंगी।
बंगाल की मुख्यमंत्री ममता बनर्जी मंगलवार शाम को ओडिशा पहुंची थीं। वहां बुधवार को उन्होंने पुरी में जगन्नाथ मंदिर के दर्शन किए। इसके बाद ममता ने बंगाल से जगन्नाथ पुरी आने वालों के लिए गेस्ट हाउस बनाने के लिए जमीन भी देखी। बंगाल CM गुरुवार को भुवनेश्वर में राज्य के मुख्यमंत्री नवीन पटनायक से मुलाकात करेंगी।
ममता के ओडिशा दौरे को लोकसभा 2024 के चुनाव के मद्देनजर विपक्षी गठबंधन को मजबूत करने की रणनीति के तौर पर देखा जा रहा है। माना जा रहा है कि लोकसभा चुनाव 2024 के लिए ममता ओडिशा CM के सामने विपक्षी दलों के गठबंधन में शामिल होने का प्रस्ताव दे सकती हैं।
अभी इसमे सिर्फ सपा और TMC ही साथ आए हैं। तीन दिन पहले उन्होंने समाजवादी पार्टी के सुप्रीमो अखिलेश से मुलाकात की थी। उन्होंने कांग्रेस से दूरी बनाने का फैसला किया है।
ममता-अखिलेश ने बनाया नया मोर्चा
समाजवादी पार्टी के सुप्रीमो अखिलेश यादव ने पिछले शुक्रवार को पश्चिम बंगाल की मुख्यमंत्री ममता बनर्जी से मुलाकात की। अखिलेश ने कहा कि भगवा खेमे को हराने के लिए सपा मजबूती से TMC सुप्रीमो ममता बनर्जी के साथ खड़ी रहेगी।
अखिलेश ने मीडिया से बात करते हुए कहा कि बंगाल में हम ममता दीदी के साथ हैं। हम भाजपा और कांग्रेस दोनों से समान दूरी बनाए रखना चाहते हैं। पूरी खबर पढ़ें...
ममता ने कांग्रेस से खुद को अलग क्यों किया
बंगाल CM 2 मार्च को त्रिपुरा विधानसभा चुनाव के नतीजों के संदर्भ में बोल रहीं थी। ममता ने कहा- जो लोग CPI(M) और कांग्रेस को वोट दे रहे हैं, असल में वो भाजपा को ही वोट दे रहे हैं। यह सच्‍चाई आज ही सामने आ गई है। ममता का ये बयान राहुल गांधी के उस बयान के बाद आया था, जिसमें उन्होंने मेघालय में कहा था कि TMC का मकसद भाजपा को सत्ता में लाना है। राहुल का पूरा बयान यहां पढ़ें...
UPA का हिस्सा नहीं बनना चाहतीं ममता
यह पहली बार नहीं है जब कांग्रेस पर TMC की ओर से तल्ख टिप्पणी हुई हो। एक समय ममता बनर्जी यह तक कह चुकी हैं कि UPA क्या है, अब कोई UPA नहीं है। हमें तो मजबूत विकल्प की जरूरत है। यह बयान ममता ने पिछले साल मुंबई में NCP चीफ शरद पवार से मुलाकात के दौरान कही थी।
TMC सांसद बोले- कांग्रेस विपक्ष का बिग बॉस नहीं
TMC सांसद ने कहा कि यह सोचना भ्रम है कि कांग्रेस विपक्ष का 'बिग बॉस' है। ममता बनर्जी 23 मार्च को नवीन पटनायक से मुलाकात करेंगी। हम अन्य विपक्षी दलों से भी BJP और कांग्रेस दोनों से दूरी बनाने के लिए बात करेंगे। उन्होंने कहा कि हम यह नहीं कह रहे हैं कि यह तीसरा मोर्चा है, लेकिन क्षेत्रीय दलों के पास BJP का मुकाबला करने की ताकत है।
कुछ दिन पहले ममता ने कहा था- लोकसभा चुनाव अकेले लड़ेंगे
CM ममता ने हाल ही में एक कार्यक्रम के दौरान कहा था कि वे लोकसभा का चुनाव अकेले लड़ेंगे। किसी भी राजनीतिक दल के साथ गठबंधन नहीं करेंगे। TMC का गठबंधन जनता के साथ होगा। मुख्यमंत्री ममता बनर्जी ने कहा- जो लोग भाजपा को हराना चाहते हैं, मेरा विश्‍वास है कि वे हमारे पक्ष में वोट करेंगे।
उन्होंने दावा किया कि लोग उनके साथ हैं और उम्मीद जताई कि 2024 लोकसभा चुनाव में भी ऐसा ही होगा। पूरी खबर पढ़ें...
ममता और थर्ड फ्रंट से जुड़ी ये खबर भी पढ़ें... 
ममता बोलीं- राहुल को हीरो बना रही भाजपा:कांग्रेस का तंज- ममता ED-CBI से बचना चाहती हैं
पश्चिम बंगाल की CM ममता बनर्जी ने रविवार को भाजपा पर आरोप लगाया कि राहुल गांधी के कैम्ब्रिज में दिए बयान को लेकर संसद की कार्यवाही खुद रोक रही है। BJP जनता के मुद्दों से ध्यान भटकाने के लिए कांग्रेस नेता राहुल गांधी को हीरो बनाने की कोशिश कर रही है। राहुल गांधी विपक्ष के लीडर बने रहे तो नरेंद्र मोदी को कोई टारगेट नहीं कर सकता। पूरी खबर पढ़ें...
2024 के लिए ममता ने रखा 40 सीटों का टारगेट, 23 साल में 12 राज्यों में गईं, लेकिन फेल
वो साल 1997 था। महीना था, दिसंबर। पश्चिम बंगाल में कांग्रेस के बड़े नेताओं में शामिल ममता बनर्जी ने एक प्रेस कॉन्फ्रेंस की। इसमें ऐलान किया कि वो और उनके समर्थक ऑल इंडिया तृणमूल कांग्रेस के प्रत्याशी के तौर पर चुनाव लड़ेंगे। ममता की प्रेस कॉन्फ्रेंस चल ही रही थी कि खबर आई कि उन्हें कांग्रेस से 6 साल के लिए बाहर कर दिया गया है। पूरी खबर पढ़ें...